På baggrund af nye beregninger baseret på tal fra beskæftigelsesministeriet skrev Jyllands-Posten mandag, at den blå plan reelt kun vil sende 133 personer i fuldtidsjob om året på seniorpension, når planen er fuldt indfaset i 2025.
Det skyldes ifølge beregningerne, at knap 14.000 af de 17.150 personer, som seniorpensionen vil komme til at kunne omfatte, i forvejen er på seniorførtidspension eller en anden overførselsindkomst.
Tilbage er 3400 personer, men heraf er størstedelen i forvejen på nedsat tid. Det betyder ifølge beregningerne fra Beskæftigelsesministeriet, at 133 fuldtidsbeskæftigede personer om året vil kunne komme på seniorpension.